b'\n_START_ARTICLE_\nMedjezikovno razumevanje\n_START_PARAGRAPH_\nMedjezikovno razumevanje (fr. intercompr\xc3\xa9hension, angl. intercomprehension) je oblika sporazumevanja, v katerem se vsak sodelujo\xc4\x8di izra\xc5\xbea v svojem jeziku in razume tistega, ki ga govori drugi, da bi sploh znal ali se prej (na)u\xc4\x8dil jezika svojega sogovorca. Medjezikovno sporazumevanje poteka med uporabniki razli\xc4\x8dnih jezikov, medsebojna podobnost, sorodnost in bli\xc5\xbeina jezikov pa tovrstno sporazumevanje omogo\xc4\x8dajo. Tako sporazumevanje je mo\xc5\xbeno med govorci sorodnih ali bli\xc5\xbenjih jezikov in je npr. obi\xc4\x8dajna praksa govorcev iz Skandinavije. Drug primer takega\xc2\xa0\xc2\xbbnaravnega\xc2\xab\xc2\xa0medjezikovnega razumevanja je sposobnost ve\xc4\x8dine govorcev \xc5\xa1pan\xc5\xa1\xc4\x8dine, da razumejo govorjeno, zlasti pa pisano sorodno portugal\xc5\xa1\xc4\x8dino, \xc4\x8deprav jezika pravzaprav ne znajo. Medsebojno razumevanje se tako nana\xc5\xa1a zlasti na receptivne jezikovne kompetence, lahko pa je tudi v pomo\xc4\x8d pri u\xc4\x8denju sorodnih tujih jezikov. Medsebojno razumevanje je pojav ve\xc4\x8dstoletne ve\xc4\x8djezi\xc4\x8dne sporazumevalne tradicije v Evropi in drugod in je starej\xc5\xa1e od sodobnega koncepta modernih jezikov in u\xc4\x8denja materin\xc5\xa1\xc4\x8dine ter tujih jezikov.'